open-index/open-wikipedia-markdown huggingface dataset:
Hooligan

Un **hooligan** hè un omu chi sustene una squadra di pallò cù viulenza, minendu i sustenitori di l'altra squadra. L'hooliganisimu hè sopra tuttu sviluppatu in Ingliterra.**Hooligan** un hè a sola categorìa di sustenitori chi fanu l'usu di a viulenza, ci sò l'Ultras, l'Hools, i Barra Bravas. L'origine di a parolla serebbe u cugnome d'un sbarazzinu irlandese di a capitale inglesa, Patrick Hooligan. Oghje l'hooligans anu purtatu a cultura casuals.

## Storia
I storiani inglesi anu bè stughjatu u fattu, è u libru *The roots of football hooliganism* di u triò Eric Dunning, Patrick Murphy è John Williams, parla assai di u sughjettu è hè diventatu impurtante. Assai attivu nanz'à Prima Verra Mundiale, l**'hooligan** sò quasgi invisivule in u Trà-Duie-Verre, mà riappariscenu dopu a u sicondu cunflittu mundiale. Diventa tra-attivu in l'anni 60 è incuntrullèvule in l'anni 70. 

In u principiu di l'anni 80, l'hooliganisimu scambia un poccu quandu a pulìtica entre in a mente di l**'hooligan**. I partiti di diritta strema andavanu à arrulà i baraconi in i pub mà ghjè un paradossu parchì a mente di l**'hooligan** hè di più anarchista chè fascista. In lu 1985, ci hè u dramu di u Heysel è ghjè u principiu di i prublema pà l**'hooligan** è inpeghjuriscenu in 1989 cù a tragedìa di l'Hillsborough chi a da permette di fà una pulìtica di sicurezza pà luttà contra ssi sustenitori inzirmiti. 

## Hooliganisimu in u mondu
For dì l'Ingliterra, l'hooliganisimu hè assai sviluppatu in i paesi germanichi è in Auropa di l'este. L'Allimagna, a Belgica è i Paesi-Bassi; dipò l'anni 80 sò tocchi da un'onda d'hooliganisimu cù l'apparizione di l**'hools**. A Polonia, l'Ungheria, a Serbia, a Grecia, a Turchia sò dinò paesi chi anu ssu prublemu di sucietà. L'Argentina, cù i **Barra Bravas**, chi sumenanu u spaventu in i stadii.

## Hooligans Famosi
Trà i gruppi i più viulenti d'Auropa, ci sò i *Head Hunters* di Chelsea, l*'Inter City Firm* di West Ham, u *S.C.F* di Feyenoord.

## Ligami Interni
* Football
* ultras
* hools
* casuals
* Hooligan Firm
Piratu

A parolla piratu vene di u greccu *Peirates* chi vole dì "pruvà di" ò "fà u sforzu dì".

Un piratu hè un omu chi face l'usu di piraterìa. A piraterìa, tanta vechja che a navigazione, hà cumme principiu l'attacca d'imbarcazione pà furà u sò carricamentu, ò u batellu sanu. Tuttavìa, i pirati un attaccanu micca cà i batelli mà facenu dinò l'attache di i porti. A poralla piratu hè suciata a l'azzione in mare senza tutela d'una nazione, di cuntrariu cù u corsariu, capità d'imbarcazione private travagliendu pà una nazione.
Marrunaghju

U **marrunaghju** era u nome dattu quandu un schjavu scappava di prupietà di u sò maestru, in America, in l'Antiglie, ò in e Mascaregne. U schjavu chì scappava era chjamatu marronu.

Omu prupone 2 etimulugìe pussivule pà sta parolla:

*d'a parolla spagniola *cimarròn* "chi campa in e cime"
*di l'Arawak, avarebbe servutu à u principiu à indicà l'animali chì ritruvavanu a libertà.
Voceru di a mamma d'un banditu

## U voceru
:O Lucia la capivana
:È di pocu sentimentu;
:Ancu contru à lu to sangue
:Ordi tantu tradimentu?
:Lu mandasti à la campagna
:Cun assediu è patimentu.

:Quand'eu ti vidia piglià ne
:La to zucca è lu pilone
:La terzetta è lu fucile
:Mi sentia ghjaccià lu core.
:O Savè, caru di mamma
:È nun crepu di dulore!

:È lu nome di Lucia
:Lu pudiamu chjamà
:O Savè, caru di mamma
:Lu pudiamu inquatrà.
:Ella à tè levò lu fiatu
:È à mè m'aiuta à invechjà.

:O caru di la to mamma
:Lu to babbu hè à collu tortu;
:Rizza ti, lu me figliolu
:È dà li qualche cunfortu...
:Ah ! ch'io pienghju li to panni
:È nun vedu lu to voltu.

:Ti teniamu lu frenu
:Perché tù nun fessi male;
:Perch'aviamu la speranza
:Di pudè ti liberà ne;
:Ma e to paci, u mio figliolu,
:Cuminciaranu eri mane.

:O Savé, lu mio figliolu,
:Eu ti vogliu dà un cunsigliu:
:Pensu à te, caru di mamma
:Dund'è passu, è dund'è eu pigliu
:Diventàtu hè lu mio core
:Cum' un grombulu di migliu.

:O Savé, caru di mamma
:Tù di nimu ùn ti fidà.
:Finghjerebbenu d'amà ti
:Ti putrebbenu ingannà;
:Ancu l'altri ti faranu
:Cum'è lu to ziu Don Ghjà. 

*Entre una vicina è a mamma, salutendu la, li dice*:

:Benvenuta in signuria
:Voi, o signora Jacinta!
:La causa di u mio figliolu
:Istamane l'emu vinta;
:È di tamanta famiglia
:Oghje la candela hè spinta.

*Parlendu à l'assistenza*:

:Eu à voi altre, Signore
:Vi chjedu à tutte licenza
:Vogliu scende à San Ghjuvanni
:Chì ci aghju la mio speranza.
:O Savè, caru di mamma
:T'aghju da bramà abbastanza.

:La to mamma scunsulata
:T'hà nutritu, t'hà ingrandatu
:Eri da le to ferite
:Lu so sangue s'hà suchjatu:
:Quest'hè u ben ch'è duvia avè
:Da u so figliu tantu amatu. 

*Quì interrompe una cugina di u defuntu*:

:Mi tengu maravigliata
:Ch'eu nun volti di cerbellu
:Perchì vecu li nemici
:Quì da nantu lu purtellu:
:Nun ti vogliu pienghje cuginu;
:Vogliu pienghje ti fratellu!

*Prosegue la Mamma*:

:Dissi: o cumpare Taddeu
:Fate voi quel' chì pudete;
:Si ben ch'ellu abbia mancatu
:Voi le compatiscerete
:Quantu meritu da Diu
:O cumpà, chì n'averete!

:Rispose lu miò cumpare:
:Eu feraghju quantu possu
:Sò di li Paganellacci;
:Persuade eu nun li possu.
:Hanu a volpe in l'ascella
:Cù lu so mantellu addossu.

:Lu sapianu li Bunelli
:Lu sapianu li Marcucci.
:Si l'avianu capita
:Ci vuliamu falà tutti
:Carchi di munizione
:È di polvera è cartucci.

:Oh lu mio cane di posta!
:Oh lu mio fieru leone!
:Nun seria firmatu à quattru
:S'ellu avia munizione:
:L'averia lampatu in terra
:À Taddeu lu gran latrone.

:Duv'é lu mio curaghjosu?
:Lu mio campione duv'hè?
:Benchè tù fussi zitellu
:Si battutu quant'è trè.
:Quandu nun pudesti più ne
:Ti tumbasti da per tè.

:Per avè traditu à tè
:Ci serà croce d'onore...
:O Savè, lu mio figliolu
:Mi sentu crepà lu core!
:Mi so tumbata di piantu;
:Ma tantu nun possu more!

## Referenze
* Salvatore Viale, ''Canti popolari corsi'', 1855, Fabiani:Bastia
Vociaru di una ghjuvanetta di Tassu

U **Vociaru di una ghjuvanetta di Tassu** (o Voceru di una ghjuvanetta di Tassu) hè un vociaru di Corsica. Una ghuvanetta, di u paesi di Tassu, piegni u so frateddu, chì si n'hè mortu luntanu da u so paesi. A causa di a so morti hè u fretu, duranti un inguernu moltu duru. U frateddu, fà chi, era maestru di scola.

## U voceru
:Quandu ghjunsi la nuvedda
:Chì par nostra mala sorti
:O caru di la suredda
:Ti dicia speditu a morti
:Ghjà la nevi à la muntagna
:Chjusu avia tutti li porti.

:La suredda appassiunata
:Nun pò mora di dulori:
:Nun ti hà pudutu abbraccià
:È si senti andà lu cori;
:Scatinossi ancu stamani
:Quist' invernu traditori.

:È nun pudia almenu
:Essa mortu à u to paesi
:In bracciu à la to suredda?
:Oh morti cusì scurtesi!

:Tù l'onori di la pievi
:Rispettu di li parenti
:Sempri arrubavi lu cori
:Di l'amichi è cunnuscenti.
:Quista mani u me frateddu
:Ci lasci tutti scuntenti.

:Parchì stai cusì mutu
:D'arricà ci dispiaceri?
:Leva ti, lu me frateddu
:Adempi à lu to duveri:
:Nun ti mancani sprissioni
:Lu me degnu cavaglieri.

:Lu me fiori di primavera
:Chì spuntava à la campagna
:Lu fiori di li zitiddoni
:Ch'adurnavi la muntagna
:Di la to morti, o frateddu
:Lu paesi hè tuttu in lagna.

:Quiddu ghjornu chì spirasti
:Adunisti i to sculari:
:Andu allora l'ammunisti
:Cù li to cunsigli rari:
:Par la via di u Paradisu
:Li sapisti indirizzàri.

:Qual' sarà stata la frebba
:Chì hà truncatu la to vita?
:O caru di la suredda
:La me amandula fiurita
:Lu me impastatu di meli
:Fattu cù la calamita.

:T'avia fattu la natura
:À lu tornu, à lu pinneddu;
:È la latra di la morti
:Ti pigliò cusì ziteddu.
:Nun ci era coppia sì cara
:Com'è eiu è lu me frateddu.

:Ghjenti di quistu paesi
:Or prigheti quì di cori
:Par lu me caru frateddu
:Par ch'à tutti stava à cori
:Ch'eddu godi in l'altra vita
:Cù li santi è lu signori.

## Rifarenzi
* Salvatore Viale, ''Canti popolari corsi'', 1855, Fabiani: Bastia
* A. L. A. Fée, Voceri, Canti pupulari di a Corsica, 1850, Derivaux
Pub

Un **pub** (/ˈpʌb/; nome inglese d'urighjine irlandese chì vene di a spressione *public house*, /ˈpʌblɪk haʊs/) hè un loccu induva si riunnisce a ghjente 
chi si trova in numaru impurtante in Ingliterra, Galles, Scozia è Irlanda, mà sè spurtatu in altri paesi. Ssu loccu face partita piena in a sucietà è ghjè un usu d'andà a u pub pà beie una bierra cù i sò amichi.

## Storia
L'Ale, bierra a fermantazione alta, hè pruduta a partesi di l'antichità è, cù a ghjunta di i Rumani, chi custruiscenu e vie, appariscenu l'ustarie chi servìanu u loghju è a bierra à i viaghjatori. Dopu, a pruduzione di a bierra si sviluppa è si specialisa ciò chi permette a spanzione di i primi pub. Una spanzione tantu forte chi, in 965, u rè deve fà una lege chi interdisce d'avè più d'un pub pà paesi. 

In 1393, a causa di a difficultà a truvà un pub in cità, u rè Ricardu II damanda l'ubligazione pà tutti i pub di mette un insegna davanti.

A spanzione culuniale di u Regnu Unitu si face cù i pub, è si trovanu assai pub in l'anziane culunìe inglese.

## L'ambiente
I pub sò sopra tuttu lochi pà arritruvassi trà amichi in giru a una bierra pà parlà ò fà a festa. I pub sò dinò QG di l'hooligan, chì nanzu a e partite, beienu assais bierre pà esse prontu a l'azzuffu contra sustenitori di l'altra squadra.
Altore

* l'Altore: a spezia Accipiter gentilis
* l'Altore: a sottuspezia Accipiter gentilis arrigonii
* l'Altore barbutu: a spezia Gypaetus barbatus
Altore (spezia)

L'altore (*Accipiter gentilis*) hè una spezia di acellu chì face parte di a famiglia di l'Accipitridae.

L'altore hè un rapace diurnu di taglia media à grande appartinendu à a famiglia di l'Accipitridae, chì cumprende dinù altri rapaci diurni esistenti cum'è l'acule è i buzaii. In tantu chì spezia di u generu Accipiter, l'altore hè à spessu cunsideratu cum'è un veru falcu. 

## Descrizzione

L'altore hè un acellu putente à l'ale larghe è attundate è à una longa coda. I masci misuranu à l'incirca 48-55 cm di longu incù una largura di 108-127 cm, mentre ch'è e femine sò più grande, misurendu 56-61 cm di longu incù una largura di 120-135 cm. I dui sessi anu un piumaghju brunu grisgiognu annantu à u sopra è e parte inferiore imbarrate di rossu è di biancu. E femine sò di regula più scure ch'è i masci. I ghjovani acelli anu un piumaghju più rossu ch'è l'adulti. 

## Ripartizione

L'altore hè spartu in e fureste timperate d'Eurasia. Omu u trova in a maiò parte di l'Europa, di l'Asia è di l'Africa suprana. Hè assente di i deserti è e tundre. In Europa, hè più cumunu in e fureste di coniferi è misti, ma omu u trova dinù in e fureste di frundute. 

L'altore hè prisente è cumunu in Corsica. Ci hè una sottuspezia d'altore chì hè endemica di a Corsica è di a Sardegna: Accipiter gentilis arrigonii.

## Biolugia

L'altore hè un cacciadore agile è rapidu chì si ciba per u più d'acelli è di picculi mammiferi. Usa a so vista trimente è e so ale putente per caccighjà à traversu l'arburi, surprindendu e so prede. Nichja in i grandi arburi è custruisce un nidu vuluminosu à forma di cuppa. A femina dipone di regula 2 à 4 ovi chì sò incubati mentre circa 35 ghjorni. I ghjovani acelli chettanu u nidu circa 6 simane dopu à a sbucciata. 

## Tassonumia

L'altore hè stata discrittu per a prima volta da Carl Linnaeus in 1758 sottu à u nome scentificu Falco gentilis. Hè statu classificatu in u generu Accipiter in u 1799. 

Esistenu parechje sottuspezie d'altore:

*Accipiter gentilis albidus
*Accipiter gentilis apache
*Accipiter gentilis arrigonii (Kleinschmidt)
*Accipiter gentilis buteoides
*Accipiter gentilis fujiyamae
*Accipiter gentilis gentilis (Linnaeus)
*Accipiter gentilis laingi
*Accipiter gentilis marginatus

## Cunsirvazione

L'altore hè classificatu cum'è essendu di minima preoccupazione da l'Unione internaziunale per a cunsirvazione di a natura (UICN). Eppuru, e so pupulazione sò state minacciate da a distruzzione di l'ambiente è a persecuzione umana. A prutezzione di e fureste è a riduzione di l'usu di i pesticidii sò essenziali per a cunsirvazione di 'ssa spezia. 

## Riferimenti
* J.-C. Thibault & G. Bonaccorsi, *The birds of Corsica*, British Ornithologists’ Union, Check-list n°17, 1999
* J.-C. Thibault, *Connaître les oiseaux de Corse - Acelli di Corsica*, Ed. Albiana, 2006

## Note


## Altri prugetti
*  ''Accipiter gentilis'' annantu à Wikimedia Commons.
Guglielmu Guglielmi

**Guglielmu Guglielmi** (1644-1728) hè statu un scrivanu di Corsica. Fù unu di i primi autori chì anu adupratu a lingua corsa scritta. 

## Biografia
Guglielmu Guglielmi hè natu in E Piazzole d'Orezza in u 1644. 

I scritti è e puesie di prete Guglielmi sò firmati in a mimoria culletttiva. Ci conta Geniu Gherardi ch'ellu hè firmatu u siguente pruverbiu in E Piazzole:
Guglielmu Guglielmi morse in u 1728. Fù sipellitu in l'arca di a chjesa di a Nunziata in E Piazzole.

## Opari
### Puesia
* *[[Ottave giocose]]*: in i *Canti populari corsi* (1855) di Salvatore Viale, pagine 58-74
* *Terzine corse*
* *Poesie scelte*: publicate in Bastia in u 1852

## Note


## Bibliugrafia
* Ghjacumu Fusina, *Guglielmu Guglielmi*, in Serpentini, Antone Lurenzu (dir.), *Dizziunariu storicu di a Corsica*, Albiana, 2006
* Geniu Gherardi, "Guglielmo Guglielmi (1644-1728). Annunziu è nascita di una lingua literaria. Prifaziu di Ghjacumu Fusina", Corti, Centru culturale univrsitariu, 1995, 163 pagine.
* Geniu Gherardi, "Guglielmo Guglielmi'', Mediateca Culturale di a Corsica è di i Corsi, cunsultatu u 6 ghjugnu di u 2015
* Salvatore Viale, ''Canti popolari corsi'', 1855, Fabiani:Bastia

## Ligami
* Ghjuvan' Guidu Talamoni, ''Guglielmu Guglielmi'', A Nazione, 2008
Vociaru d'una talavesa

U *vociaru d'una talavesa* (o voceru d'una talavese) hè un vociaru di Corsica. Issu vociaru hè mintuvatu in i *Canti populari di Corsica* di Niculò Tommaseo è in i *Canti populari corsi* di Salvatore Viale. Una donna di a pievi di Talavu piegni u sa maritu, chì era vaccaghju (ma era dinò picuraghju, postu chì si faci ancu minzioni di i pecuri) ed hè statu tombu in piaghja da una di i so bestii.

## U vociaru
:Fù la piaghja la so morti
:Duva stani li currachji
:Oh crudeli, oh iniqua sorti
:Par Francescu di li vacchi !
:La corcia comu faraghju
:À stà sola in quisti machji ?

:Isfurcà vogliu lu palu
:Quiddu di setti furcona
:Ch'ùn ci s'appendi più zaniu
:Nè cappucciu nè pilona ;
:È taglià vogliu la coda
:À Cimoscu ed à Falconi.

:Dì dì dih ! par mè sò lutti
:Fati un gridu univirsali
:Frateddi è sureddi tutti;
:Ùn hè statu pocu mali.
:Mortu hè u capu di a famiglia
:Oh la me sorti fatali !

*U defuntu sipidditu, a veduva volta à a so capanna è discrivi l'intarramentu à a famiglia ed à i vicini:*

:Quandu lu posini in bara
:È u cuddoni à li Prunelli
:Piensini par doglia amara
:Li pecuri cù l'agneddi;
:È l'eghji di lu sarconu
:Bè bè bè faciani anch'eddi.

:Ripustò in Santa Maria
:In a ghjesgia paruchjali
:Lu piuvanu, anima mia !
:Comu capi principali
:Cantaia cù l'altri preta
:Li cosi di lu missali.

:Finiti li finzioni
:Tutti pronti ad ubidì ni
:Una folla di parsoni
:Incumincioni à scrupì ni
:Alzendu sopra una teghja
:Par vulè lu sipiddì ni.

:La corcia, da mè pinsaia
:Chì ni farani avà d'eddu ?
:Drentu à l'arca mi pinsaia
:Ci fussi calchì purteddu
:Ma vidì ch'è lu lamponi
:Ind'u tafunacciu nieddu.

## Rifarenzi
* Salvatore Viale, ''Canti popolari corsi'', 1855, Fabiani:Bastia
* N. Tommaseo, 1841, Canti popolari - Canti toscani, corsi, illirici, greci, Venezia
* A. L. A. Fée, Voceri, Canti pupulari di a Corsica, 1850, Derivaux
Stanislao Konarski

**Stanislau Konarski** (in polaccu: **Stanisław Konarski**; u nome reale: **Hieronim Franciszek Konarski**; natu u 30 di settembre 1700 à Żarczyce; mortu 3 d'agostu 1773 in Varsavia, Polonia). 

## Biugrafia
Era un pedagogu polaccu, un riformatore educativu, un scrittore politicu, un poeta, un drammaturgu, un monacu di Piari (Scolopi) è u precursore principale di l'Illuminismu in Polonia.

Konarski studiò 1725-27 in u Collegium Nazarenum à Roma, induve diventò un'insegnante di retorica. Fece dopu un viaghju à traversu a Francia, a Germania è l'Austria per rinfurzà a so educazione. 

In u 1730, riturnò in Polonia è cominciò un travagliu annantu à una edizione nova di a leghje polacca (*Volumina legum*). 

À parte da u 1736 Konarski insegnò à u Collegium Resoviense in Rzeszów è in u 1740 fundò u Collegium Nobilium, una scola d'elite di Varsovia per i figli di a nobiltà minore ("szlachta"). Dopu, riformò l'educazione di Piari in Polonia, conformemente à u so programma educativu (*Ordinationes Visitationis Apostolicae...*, 1755). E so riforme diventonu un puntu importante in a lotta di u XVIII seculu per modernizà u sistema educativu polaccu. 

À l'iniziu, Konarski fù associatu politicamente incù u rè Stanislau Leszczynski. Più tardi, incù a "Famiglia" di Czartoryski ed u rè Stanislau Augustu Poniatowski participendu à i famosi "pranzi di giovedì". Stanislau Augustu Poniatowski volse chì una medaglia fusse creata in l'onore di Konarski, incù u so ritrattu è a scrizzione latina *Sapere auso*.
Casuals

In a cultura d'u pallò, **Casuals** hè un muvimentu natu in l'anni 80 chi hè statu adupratu da cuasgi tutti i sustenitori inzirmiti, cummu l'hooligan, l'hools hè l'ultra.

## Generalità
Di cuntrariu a l'idee generale, u casual hè una parsona chi hà una cultivatu, cù un centru d'interessu pà u pallò, a mùsica è a vistatura. Fan di soul muderna in l'anni 70 è 80, è scopre u primu u Hip Hop. 

Dipò què, casuals diventa hooligan hè quelli quì portanu u casual wear in i stadii. I **casuals** di l'anni 80 diventanu l'hooligans di u **seculu XXI**.

## Orìgine
A cultura d'i casuals hè nata in l'anni 70, quandu l'hooligan vultavanu da u cuntinentu cù vestimenti Taliani ò Francesi di marche care, spessu eranu stati furati in i magazeni quandu l'hooligan s'azzufavanu cù l'altri sustenitori è cù i pulizieri. A u principiu, assai Hooligan è membri d'hooligan firm, fatte pà purtà vestimenti surtivi cari pà passà inoservatu da e forze di l'ordine, è sanza culori di a squadra pà micca esse ricunisciutu da i nemichi. Quandu c'era assais pulizieri, quelli circavanu i Skinhead cù e Doc Martens mà un purtavanu l'ochji nantu i **casuals**.

E marche di più purtate da i **casuals** in l'anni 80 sò Fila, Stone Island, Fiorucci, Pepe, Benetton, Sergio Tacchini, Ralph Lauren. 

A cultura casuals era a sò apòghjeu in a fine di l'anni 80 è assai gruppi di mùsica dicìanu che a viulenza era sparita di 'ssa cultura.

## A Rinnàscita di l'anni 90
Voceru per Pieru è Oraziu

U *Voceru per Pieru è Oraziu* hè un voceru anticu di Corsica. Issu voceru hè mintuvatu in i *Canti populari corsi* di Salvatore Viale (1855). Una figliola canta per i so dui fratelli assassinati u stessu ghjornu. I dui fratelli si chjamavanu Pieru è Oraziu.

## U voceru
:Oh le truncate di Pieru !
:Oh le sbaccate di Oraziu !
:N'hanu fattu un gran' flagellu
:Ind'a piazza à San Brancaziu.
:Di lu sangue di li nostri
:Or Michele sarà saziu.

:Morte ! O morte, tu scià tinta !
:Chì ci hai fattu tantu mali !
:Una casa cusì piena
:L'hai ridotta à nidicali.
:Or este tuccatu à me
:À fà lu regicasali ?

:Eiu di li feminelli
:Era sola à lu fuconi ;
:Eiu li me cinque fratelli
:Li pudia tutti disponi.
:Avale chì l'aghju persu
:Lu dirittu di raghjoni. 

:Vogliu tinghje mi di neru
:Mi vogliu poni li falletti
:Nissun segnu d'alegria
:Mai più mi vogliu metti
:Pe' li me cinque fratelli
:Babbu è mamma, chi sò setti.

:È po vogliu mandà in Ascu
:À cumprà lu negru fumi.
:Vogliu tinghje mi di neru
:Cum'è d'un corbu li piumi.
:La me vita scendi è corri
:Cum'è l'acqua di lu fiumi.

:Nun videti li me occhji ?
:Sò turnati dui funtani
:Pe' li me dui fratelli
:Appaghjati in una mani.
:Or hanu lu sò da fà
:À murtoriu li campani.

:Lu me bottulu di l'oru
:La me ghjemma di l'anellu
:O Pieru lu me cuntentu !
:Ed Orà lu me fratellu !
:N'u la chiesa di Tallanu
:Nun ci n'entria cumed' ellu. 

:È lu più ch'eiu mi lamentu
:Hè di voi, Signor Curatu
:Perchè contr'a me famiglia
:Vi mustraste cusì ingratu
:In trè anni funu setti
:Ch'è voi m'aite levatu. 

:Or li vogliu accumpagnà
:Fin'à u pedi di li chjassi
:Mi ne vogliu riturnà
:Lagrimandu à ochji bassi.
:Pè li me cinque fratelli
:Questi sò l'ultimi passi.

## Referenze
* Salvatore Viale, ''Canti popolari corsi'', 1855, Fabiani:Bastia
* A. L. A. Fée, Voceri, Canti pupulari di a Corsica, 1850, Derivaux
Cantone di A Conca d'Oru

U **cantone di A Conca d'Oru** hè una divisione amministrativa situata in u circundariu di Bastia.

Tene 3.832 abitanti è a sò superficia hè 128,14 km². U capilocu hè Oletta.
 
## Cumpusizione
U cantone cumporta 8 cumune: 
* Barbaghju
* Ferringule
* Oletta
* Olmeta di Tuda
* Patrimoniu
* San Fiurenzu
* U Poghju d'Oletta
* Vallecalle
Tempiu

(articulu in Gadduresu)

**Tempiu** (in italianu è ufficialmenti **Tempio Pausania**) è un cumuni italianu di la Pruincia di Sassari facenti palti di la regioni storica di la Gaddura, illa Saldigna sittintriunali pocu più a suttu di la Corsica

È sedi di lu 'escamu (Diocesi di Tempiu e Ampurias). L'abitanti faeddani una varianti di gadduresu di tipu corsu miridiunali.

Da lu 2005 finzament'a lu 2016 è stata capilocu, insembi a Tarranoa, di la Pruincia di Tarranoa-Tempiu. Agattendisi illu cori di la Gaddura, a li pedi di lu Monti Limbara, è sedi di un tribbunali, vari scoli superiori e un uspidali.

## Paiseddi/Frazioni
Nucchisi (*Nuchis*), Bassacutena, Santu Pascali.

## Cumuni Cunfinanti
Agghju, Alzachena, Berchidda, Bultigghjata, Caragnani, Erula (SS), Locusantu, Lu Palau, Lungoni, Luras, Oschiri, Perfugas (SS), L'Aglientu, Tula (SS).
A Madalena

**A Madalena** (in talianu hè ufficialmenti ***La Maddalena***) hè una cumuna è un'isula di a Pruvincia di Sassari in Sardegna.  L'abitanti di A Madalena si chjamani "madalinini". In u 2006 a so populazioni era di 11.100 abitanti.

L'abitanti parlani un dialettu gadduresu mischjatu cù lu corsu suttanacciu.
Pruvincia di Massa è Carrara

## Comuni
I comuni da Pruvincia di Massa è Carrara son 17:

;A

· Aulla ·
;B
· Bagnone ·
;C
· Carrara · Casola in Lunigiana · Comano ·
;F
· Filattiera · Fivizzano · Fosdinovo ·
;L
· Licciana Nardi ·
;M
· Massa · Montignoso · Mulazzo ·
;P
· Podenzana · Pontremoli ·
;T
· Tresana ·
;V
· Villafranca in Lunigiana ·
;V
· Zeri ·
Acula

L' **acula reale** (*Aquila chrysaetos*) hè una spezia d'acula chì face parte di a famiglia di l'Accipitridae.

## Descrizzione

L'acula cumuna hè un rapace maistosu, appartinendu à a famiglia di l'Accipitridae. Hè u più grande acula di e zone timperate di l'emisferu settentriunale è una di i più largamente distribuiti à u mondu. A so taglia varieghja da 70 à 84 cm di lunghezza per una largura pudendu aghjunghje 2,3 m. U so piumaghju hè brunu scuru riccamente nuancé, qualchì volta tintu di rossu, incù una tacca durata caratteristica à a tesa. I ghjovani inarbureghjanu un piumaghju brunu più chjaru, incù l'estremità di l'ale chjare è una fascia bianca distintiva à a coda. 

## Ripartizione

L'acula cumuna pussede un'area di ripartizione immensa, stindendu si da l'Eurasia è di l'Africa Nordu insin'à l'America suprana. Omu u trova in numerosi ambienti muntosi, cumpresu e fureste, e steppe, e pratuline è i deserti.

*Aquila chrysaetos* hè prisente è arrighjunata in Corsica.

## Biolugia

L'acula reale hè un predatore trimente, supranendu l'ecusistema aeriu di u so territoriu. A so vista trimenda li permette di sceglie e prede in pianu dapoi chilomitri d'altitudine, è e so grande artigli è u so bizzicu putente li cunferiscenu una forza di caccia divastatrice. U so rigimu alimintare hè variu, cumpostu per u più di mammiferi di taglia media tali e levre è e volpe, ma pò dinù catturà rettili, acelli è pesci. 

A riproduzione di l'acula reale hè munogama è sulitaria. Custruisce u so nidu impunente, à spessu riimprudatu mentre parechji anni, sopra à scugliere o arburi bè aggrundati. A femina dipone di regula 1 à 3 ovi, frà i quali solu unu o dui aghjunghjeranu l'età adultu. I parenti furniscenu una cura vigilante à e so pruginiture sinu à u so spiccà di bulu, l'insignendu e tecniche di caccia è di sopravvivenza. 

## Tassonumia

L'acula cumuna (Aquila chrysaetos) hè a spezia tipica di u generu Aquila. Parechje sottuspezie sò ricunnusciute, frà e quale *Aquila chrysaetos* chrysaetos prisente in Europa è una sottuspezia nordamericana, *Aquila chrysaetos* canadensis. Un anzianu sinonimu usatu per designà l'acula reale hè Hieraëtus chrysaetos.

## Cunsirvazione

Benchì l'acula cumuna ùn sia micca cunsideratu cum'è glubalmente minacciatu, e so pupulazione anu calatu in certe rigione per causa di fattori tali a distruzzione di u so ambiente, l'avvilenamentu, l'inticciu incù linie elettriche è u disturbu caghjunatu da l'attività umane. I sforzi di cunsirvazione sò in corsu per pruteghje è risturà e pupulazione d'acule reale, incù misure tale a criazione di zone prutette, a sensibilisazione di u publicu è a ricerca visendu à capisce megliu e minacce à e quale elle sò cunfruntati.

Com'è tutte i rapaci, l'acula hè prutetta da a cunvinzione internaziunale di Washington (CITES) chì interdisce u cummerciu di e spezie di fauna è di flora minacciate di sparizione.

## Riferimenti
* J.-C. Thibault & G. Bonaccorsi, *The birds of Corsica*, British Ornithologists’ Union, Check-list n°17, 1999
* J.-C. Thibault, *Connaître les oiseaux de Corse - Acelli di Corsica*, Ed. Albiana, 2006

## Note


## Altri prugetti
*  ''Aquila chrysaetos'' annantu à Wikimedia Commons.
San Gavinu di Nebbiu

**San Gavinu di Nebbiu** hè una cumuna di u dipartimentu di a Corsica suprana.

## Geografia

## Storia

## Merri

## Referenze

## Ligami
Cantone di l'Altu Nebbiu

U **cantone di l'Altu Nebbiu** hè una divisione amministrativa in u circundariu di Bastia. Teni 2.170 abitanti è a sò superficia hè 349,17 km². 
 
Cumporta 10 cumune: 
 
* A Pieve
* Lama
* Muratu (capilocu)
* Petralba
* Rapale
* Rutali
* San Gavinu di Tenda
* Santu Petru di Tenda
* Soriu
* Urtaca
Voceru per Larione

U **Voceru per Larione** (o vociaru par Larionu) hè un voceru di Corsica. Issu voceru hè niulincu. Una donna di u Niolu canta per un abbate chì si chjamava Larione è hè statu tombu in Balagna in u 1740.

## U voceru
:He falatu lu fiadone
:Ed hè ghjunta la curtina;
:Perched ellu m'avia dettu
:Ch'eo saria la so matrina...
:Or chi mai l'averia criduta
:Oghje tamanta ruvina?

*Vultendu versu unu di i nemichi chì guarda ridendu à a so finestra:*

:Ridi puru à lu purtellu
:Eppò nun purtà più fretu;
:Passa puru per la Costa
:È per Muru è Felicetu:
:Ma lu sangue di Larione
:T'hà da esse tantu acetu.

:Eiu un gottu di u so sangue
:Mi lu vogliu mette in sennu:
:Ind'u paese di Muru
:Ci vogliu sparghje lu velenu.
:Un sangue cusì ghjentile
:Si l'hà betu lu terrenu.

:Oh lu mio grande di spiritu
:Lu mio bellu di persone!
:Oh lu mio attu à le poste!
:Oh lu mio forte leone!
:L'ete tombu à tradimentu
:Lu mio caru Larione.

## Referenze
* Salvatore Viale, ''Canti popolari corsi'', 1855, Fabiani:Bastia
* N. Tommaseo, 1841, Canti popolari - Canti toscani, corsi, illirici, greci, Venezia
* A. L. A. Fée, Voceri, Canti pupulari di a Corsica, 1850, Derivaux
Groncu

U **Groncu** (*[[Conger conger]]*) hè un pesciu di mare chì faci parte di a famiglia di i Congridae. 

## Descrizzione
U groncu hè longu sin'à dui metri è po pisà sin'à 30 kilò. Si caratterizeghja da un corpu lungarinu è cilindricu, di culore brunu scuru o nera, incù una pelle liscia è spruvista di scaglie. A so testa hè larga è sciacciata, incù una bocca munita di denti pinzuti. Pò aghjunghje una taglia massima di 3 metri di lunghezza.

## Ripartizione
U groncu hè prisente in l'acque timperate è trupicale di l'oceanu Atlanticu, di u mare di u Nordu sinu à l'Africa suttana. Omu u trova dinù in u Mare Terraniu è in u mare Neru. Affizziuneghja i fondi rucciosi è i relitti, induv'ellu si piatta in i caravoni per caccighjà e so prede.

## Biolugia
'Ssu pesciu hè per u più nutturnu, nutriscendu si di crustacei, di pesci è di cefalopodi. Hè sulitariu è territuriale, difindendu u so territoriu contru à l'intrusi. A so riproduzione hà locu in pienu mare, induve e femine diponenu ovi chì sboccianu in larve pelagiche. I ghjovani righjunghjenu dopu i fondi marini per sviluppà si.

### In Corsica
U groncu hè prisente è assai cumunu in l'acque marine di Corsica.

## Tassonumia
U groncu appartene à a famiglia di i Congridae. Hè qualchì volta designatu sottu à u sinonimu di *Conger vulgaris*.

## Cunsirvazione

U groncu hè una spezia abbastanza cumuna in a so area di ripartizione, ma hè minacciata da a pesca eccessiva è a distruzzione di u so ambiente. E misure di cunsirvazione sò necessarie in certi lochi per prisirvà e pupulazione di 'ssu pesciu, in particulare a messa in balludi cuntingenti di pesca è di zone prutette. 

## Citazione
Accade chì u groncu fussi mintuvatu in a cultura corsa. Per esempiu:
* in a spressione: *Chì groncu!*

## Referenze
* Miniconi R., Molinier R., Nouhen D., Pimort M.-J. (1980) *Pesci di Corsica è di u Mediterraniu*, Parcu Naturale Regiunale di Corsica (in francese)
* Rughjeru Miniconi, Parlata aghjaccina cittatina è paisana, Ed. A Barcella, 2017.

## Note


## Altri prugetti
*  ''Conger conger'' annantu à Wikimedia Commons.

## Ligami
* [ Vucabulariu aiaccinu di a pesca, [Matina latina]]
Marena (spezia)

A **Marena** (o Murena) (*[[Muraena helena]]*) hè una spezia di pesciu di mari chì faci parti di a famiglia di i Muraenidae.

## Discrizzioni
A marena hè longa sin'à 1,5 metri. Hè carattarizata da u so corpu longu è a so canteghja spurghjenti munita di denti zimbrunuti. Stà di ghjornu in i tafona di i scogli, com'è u groncu è caccighjeghja pesci o cifalupodi com'è u polpu di notti. Si scontra in u Mari Tarraniu ma ancu in u mari Atlanticu uriintali.

## Ripartizione
A marena hè prisenti in acqui timperati è trupicali di l'uceanu Atlanticu, di u mari Terraniu sinu à u golfu di Guinea. Omu a ritrova dinò in u mari Rossu è in l'uceanu Indianu. 

### In Corsica
A  marena hè prisenti in acqui marini di Corsica.

## Biolugia
A marena cumuna hè un pridatori nutturnu chì si nutrisci par u più di pesci, di crustacei è di cefalopodi. Si piatta in i ciottuli di i scogli curaddini o frà i scogli par surprenda i so predi. A so riproduzioni hè uvipara è l'ovi sò ficundati in pienu acqua. 

A marena hè un animali chì hè agrissivu s'eddu hè fertu eppò divintà tandu priculosu.

## Tassonumia

A marena' hè stata discritta par a prima volta da u naturalistu svidesi Carl Linnaeus in u 1758. Hè dinò cunnisciuta sottu à i sinonimi di Gymnothorax helena è Muraena cinerea. 

## Cunsirvazioni

A marena cumuna hè una spezia rilativamenti cumuna in a so area di ripartizioni. Eppuri, hè minacciata da a distruzzioni di u so ambienti naturali duvuta à a polluzioni di l'acqui è à pesca intensiva. I misuri di cunsirvazioni sò nicissarii in certi loca par prisirvà 'ssa spezia. 

## Riferimenti
* Rughjeru Miniconi, Parlata aghjaccina cittatina è paisana, Ed. A Barcella, 2017.

## Liami
* [ Vucabulariu aiaccinu di a pesca, [Matina latina]]

## Noti


## Altri prugetti
*  ''Muraena helena''  annantu à Wikimedia Commons.
Pesci di Corsica

## Galleria d'imagine

Image:Zeus.faber_2.jpg|U San Petru
Image:European conger.jpg|U groncu
Image:Muraena_retifera.jpg|A murena
Image:Seeteufel.jpg|U pesciu rospu
Image:Oblada_melanura.jpg|L'uchjata
Image:Mugil_cephalus.jpg|U muzaru
Image:Arnoglossus_laterna.jpg|U rombu bastardu
Image:Diplodus_annularis.jpg|U spirlettu
Image:Mullus surmuletus.jpg|A treglia di scogliu
Image:Kleingefleckter_Katzenhai.jpg|U gattucciu
Image:Mustelus_asterias_(Northsea).jpg|U nuciolu
Image:Squalus_acanthias2.jpg|U spinarolu
Image:Grosserdrachenkopf-02.jpg|U cappone
Image:Katzenhai-01.jpg|U gattubardu
Image:Raja_montagui.jpg|A razza stellina
Image:Trachinus_draco.jpg|L'aragna
Image:Symphodus roissali 1.jpg|U ciabattone
Image:Epinephelus marginatus.jpg|A lucerna
File:Trachinus_araneus_Sardegna2.jpg|L'aragna cappona
Image:Salmo cettii.jpg|A trutta tarrania
Image:Hal_-_Sander_lucioperca_-_2.jpg|A sander lucioperca


## Da vede dinò
*Palmata
*Ragnola
*Pesciucane

## Ligami
* [Vucabulariu aiaccinu di a pesca, [Matina latina]]
* BDLC mare
Vociaru di Nunziola

U **Vociaru di Nunziola** (o Voceru di Nunziola) hè un vociaru di Corsica. Issu vòciaru hè urighjinariu di u Pumonti. Hè statu publicatu in i *Canti populari corsi* dui Salvatore Viale (1855). Canta Nunziola dopu à a morti di u so maritu, chì si chjamava Petru Francescu.

## U vociaru
:O lu mè Petru Francescu
:Capu di li me ruvini !
:Voi erati lu me fiori
:La me rosa senza spini ;
:Erati lu me gagliardu
:Da li monti à li marini.

:È v'avvingu incù li pedi
:È v'allisciu incù li mani.
:Erati lu me maritu
:Erati lu me spirà ni.
:O lu mè Petru Francescu
:Principiu di li me mali!

:La me navi in altu mari
:Quilla chì stà per sbarcà ni;
:Ma ni veni la burrasca
:È nun pò portu piglià ni ;
:Cù li so belli tisori
:Si ni và à naufragà ni.

:Lu me cipressu frundutu
:La me uva muscatella
:La me pasta inzuccherata
:La me manna dolci è bella.
:Oh li me colpi fatali
:È di Grisciò la me stella !

:Erati la me colonna
:Erati lu me puntellu:
:Erati la me grandezza;
:Erati lu me fratellu !
:La me perla orientali
:Lu me tisoru più bellu !

:Lu me aranciu culuritu
:Oh lu me raru decoru
:Lu me bichjeri d'arghjentu
:Ripiumatu tuttu in oru
:Lu me piattu signurili
:Ma colmu di lu me dolu.

:Lu me oliu distillatu
:Lu me spiritu di vinu
:Lu me faccidillicatu
:Mischiatu di latti è vinu
:Lu me vetru rilucenti
:Lu me spechju di cuntinu !

:Prima chì lu vostri nomi
:Mi voglia dimenticà ni
:Vogliu chì li me dui ochji
:Tornini dui funtani:
:Eo lu me Petru Francescu
:Sempre lu vogliu chjamà ni.

:Forsi allora lu mè cori
:Di dolu si criparia
:È la me alma mischina
:Incù voi si n'anderia
:Ed à quistu mondu è à quillu
:Cuntenta si ne staria !

:Oh la me scatula d'oru
:Piena à tabaccu muscatu
:Oh lu me vistitu finu
:Tuttu in oru riccamatu :
:Erati la me grandezza
:Quillu chì mi stava à latu.:

:La me arma viulenti
:La me spada sopraffina
:Oh li me tristi talenti
:La me ultima ruvina !
:Vò pariati à li me ochji
:Una vela à la marina.

:M'era attacata à li voti
:Par francà vi da la morti ;
:Ma lu me Petru Francescu
:Eo nun ci aghju avutu sorti.
:Lu mè grandi di curaghju
:Rispettu di li mè torti !

:La me medicina rara
:Lu me incensu tuttu odori !
:Oh li me danni fatali
:Ma fatti da lu Signori !
:Oh li me piaghi murtali
:Ch'è mi strappanu u mè cori !

:Oh lu me ghjallu pumposu
:Lu mè fasgianu più bellu
:Oh lu me presu à li voti
:Oh lu me distintu uccellu
:Nun m'ascunderaghju più
:Sottu à lu vostru bavellu.

:Oh lu me Petru Francescu
:Prigà vogliu lu Signori
:Ch'è vò siati ricevutu
:In Paradisu, u me fiori.
:Quista hè l'unica spiranza
:Chì cunsola lu me cori.

## Rifarenzi
* Salvatore Viale, ''Canti popolari corsi'', 1855, Fabiani: Bastia
Barchetta

A **Barchetta** (*[[Serranus scriba]]*) hè un pesciu di mare chì faci partita di a famiglia di i Serranidae. A barchetta hè longa da 15 à 30 centimetri. Si scontra in u Mare Mediterraniu è in u mare Atlanticu orientale. Si riproduce d'aprile à lugliu. A coda hè gialla. A barchetta hà una tacca turchina annantu à u ventre.

## In Corsica
A barchetta hè cumuna in Corsica.

## Referenze
* Miniconi R., Molinier R., Nouhen D., Pimort M.-J. (1980) *Pesci di Corsica è di u Mediterraniu*, Parcu Naturale Regiunale di Corsica (in francese)

## Ligami
* [ Vucabulariu aiaccinu di a pesca, [Matina latina]]

## Da vede dinù
* i pesci di Corsica
* u paese di Barchetta
Funghi di Corsica

## Galleria d'imagine

Image:Amanita_caesarea.JPG|A cocca
Image:Hedgehog_fungi.jpg|U scupinu
Image:Chanterelle_Cantharellus_cibarius.jpg|A ghjalletta
Image:Macrolepiota_procera5.JPG|A paracquella
Image:Boletus_aereus_IT.JPG|U capineru
Image:Agaricus_campestris_garden_050830B.JPG|U pratarolu
Image:Suillus_luteus_2.jpg|U pinaghjolu
Image:Lactarius deliciosus.jpg|U lattaghjolu
Image:Amanita pantherina 2013 G1.jpg|A panterina
Image:2011-11-30 Lactarius sanguifluus (Paulet) Fr 186489.jpg|U pininu (*[[Lactarius sanguifluus]]*)


## Referenze
* [I funghi, Ghjurnata di a Lingua Corsa 2001, [Adecec]]
* A flora - i funghi 

## Ligami
Muzaru

U **Muzaru** (o Mazzardu) (*[[Mugil cephalus]]*) hè un tipu di pesciu di mare chì faci parte di a famiglia di i Mugilidae. 

## Descrizzione

U muzaru hè caratterizatu da u so corpu lungarinu è affusulatu, a so testa larga è sciacciata, è ancu a so culurazione argentata incù rispechji azurati. Pò aghjunghje una taglia massima di 1 metru di longu è pisà insin'à 6 chilugrammi. 

## Ripartizione

U muzaru hè prisente in acque marine di l'acque custiere trupicale è subtrupicale di u mare Atlanticu, di l'oceanu Indianu è Pacificu, è ancu in u Meditteraniu. Omu u trova in particulare u longu di e coste di l'Africa, di l'Asia, di l'America Suda è di l'America cintrale. 

### In Corsica
*Mugil cephalus* hè prisente in acque marine di Corsica.

## Biolugia

U muzaru hè per u più erbivoru, nutriscendu si di rubu, d'alghe è di picculi organismi marini. Si culloca in scialmi è migra sicondu e staghjone è e cundizione ambientale. A riproduzione di u muzaru hà locu in acqua dolce, induve e femine diponenu i so ovi chì sò dopu fecundati da i masci. 

## Tassonumia

U muzaru appartene à l'ordine di i Mugiliformi è à a famiglia di i Mugilidae. I sinonimi scentifichi di 'ssa spezia inchjudenu Mugil capito, Mugil chilensis è Mugil gaimardianus. 

## Cunsirvazione

U muzaru hè una spezia largamente sfruttata per a pesca cummerciale è artigianale, ciò chì hà caghjunatu una diminuzione di e so pupulazione in certe rigione. E misure di cunsirvazione sò messe in ballu in certi lochi per limità a pesca eccessiva è pruteghje l'ambienti essenziali à a riproduzione è à a sopravvivenza di 'ssa spezia. 

## Ligami
* [ Vucabulariu aiaccinu di a pesca, [Matina latina]]

## Riferimenti
* Rughjeru Miniconi, Parlata aghjaccina cittatina è paisana, Ed. A Barcella, 2017.
* Miniconi R., Molinier R., Nouhen D., Pimort M.-J. (1980) *Pesci di Corsica è di u Mediterraniu*, Parcu Naturale Regiunale di Corsica (in francese)

## Note


## Altri prugetti
*  ''Mugil cephalus''  annantu à Wikimedia Commons.
Marena (genaru)

A **Marena** (o Murena) (*[[Muraena]]*) hè un genaru di pesciu di mari chì faci partita di a famiglia di i Muraenidae. 

## Sistematica
U genaru *maraena* cumprendi parechji sottuspezii:
* Muraena appendiculata Guichenot, 1848. 
* Muraena argus (Franz Steindachner, 1870). 
* Muraena australiae John Richardson, 1848. 
* Muraena clepsydra Gilbert, 1898. 
* Muraena helena Linnaeus, 1758 a marena cumuna 
* Muraena insularum Jordan & Davis, 1891. 
* Muraena lentiginosa Jenyns, 1842. 
* Muraena melanotis (Kaup, 1860). 
* Muraena pavonina Richardson, 1845. 
* Muraena retifera Goode & Bean, 1882. 
* Muraena robusta Osório, 1911. 

## Liami
* [ Vucabulariu aiaccinu di a pesca, [Matina latina]]

## Da veda dinò
* a marena cumuna
* i pesci di Corsica
Alosa

*Alosa fallax* hè una spezia di pesciu chì faci parti di a famiglia di i Clupeidae. Hè carattarizata da un corpu lungarinu è sfilanciatu, incù una culurazioni arghjintata annantu à u spinu è i fianchi, è una tinta più chjara annantu à u corpu. I nutaghjoli sò di regula trasparenti. 

## Ripartizioni
Alosa fallax hè prisenti in l'acqui custieri di l'Atlanticu Nordu, di a Nurvegia à a Mauritania. Omu a trova dinò in u mari Tarraniu, u mari Neru è u mari Caspiu. 

*Alosa fallax* hè prisenti in Corsica.  Hè ancu chjamata a laccia.

## Biulugia

'Ssu pesciu hè un migradori anadromu, ciò chì significheghja ch'eddu ricodda i corsi d'acqua pà ripraducia si. Alosa fallax si ripraduci in acqua dolci, po volta dopu in mari. Si ciba par u più di rubu è di picculi pesci. 

## Tassunumia

*Alosa fallax* apparteni à u genaru Alosa. 

## Cunsirvazioni
Alosa fallax hè una spezia minacciata par causa di l'eccessu di pesca è di a digradazioni di u so ambienti. I misuri di cunsirvazioni sò missi in campu in certi loca pà pruteghja 'ssa spezia, tali i quoti di prascula|pesca è prugrammi di risturazioni di l'ambienti acquatichi. 

## Rifarimenti
* Rughjeru Miniconi, Parlata aghjaccina cittatina è paisana, Ed. A Barcella, 2017.

## Noti


## Ligami
* [ Vucabulariu aiaccinu di a pesca, [Matina latina]]

## Altri prugetti
*  ''Alosa fallax''  annantu à Wikimedia Commons.
Spirlettu

U **Spirlettu** (*[[Diplodus annularis]]*) hè un pesciu di mare chì face parte di a famiglia di i Sparidae. 

## Descrizzione

*Diplodus annularis* prisenta un corpu ovale è cumpressu latiralmente, incù una culurazione argentata è riflessi azurati. Pussede una piccula bocca protrattile è i denti pinzuti adatti à u so rigimu alimintare per u più cumpostu da picculi crustacei è di molluschi. 

## Ripartizione

*Diplodus annularis* hè prisente in l'acque custiere di u mare Terraniu è di u mare Atlanticu orientale, da u sudu di a Francia insin'à u Senegale. Omu u trova di regula vicinu à e coste, in e zone rucciose è l'erbaghji marini. 

*Diplodus annularis* hè prisente in acque marine di Corsica.

## Biolugia

'Ssu pesciu hè attivu durante a ghjurnata è si culloca in panche in cerca di cibu. Si riproduce d'istate, furmendu aggregazione per a ponte di l'ovi. I ghjovani si sviloppanu in zone prutette prima di raghjunghje l'adulti in l'acque più prufonde. 

## Tassonumia

*Diplodus annularis* hè qualchì volta designatu sottu à i sinonimi di Diplodus vulgaris o di Sparus annularis. 

## Cunsirvazione

Benchì *Diplodus annularis* ùn sia micca cunsideratu cum'è una spezia minacciata, hè sottumessu à una prissione di pesca impurtante in certe rigione. E misure di gistione sò messe in ballu per assicurà a durabilità di e pupulazione di spirlettu, in particulare cuntingenti di pesca è zone di prutezzione marina.

## Riferenze
* Miniconi R., Molinier R., Nouhen D., Pimort M.-J. (1980) *Pesci di Corsica è di u Mediterraniu*, Parcu Naturale Regiunale di Corsica (in francese)
* Rughjeru Miniconi, Parlata aghjaccina cittatina è paisana, Ed. A Barcella, 2017.

## Ligami
* [ Vucabulariu aiaccinu di a pesca, [Matina latina]]

## Note


## Altri prugetti
*  ''Diplodus annularis''  annantu à Wikimedia Commons.
Międzyrzec Podlaski

**Międzyrzec Podlaski** hè una cità di a Polonia orientale. Hè situata in u sudestu di a Polonia, trà Biała Podlaska è Lublin, annantu u fiume Krzna.
Matrale di Calacuccia

U **Matrale di Calacuccia** (o *Matrali di Calacuccia*) hè una ritinuta chì hè stata custruita trà u 1965 è u 1968, annantu à u Golu, in a cumuna di Calacuccia. 

U rampale hè altu 72 metri. 

A ritinuta d'acqua hà creatu un lavu artificiale.
A Muvra

**A Muvra** hè un ghjurnale autonomistu fundatu in lu 1920 da Petru Rocca. Diventa in lu 1923 l'òrganu di stampa di u Partitu Corsu d'Azzione (chì diventa u Partitu Corsu Autonomistu in lu 1927) sin'à a Siconda Guerra Mundiale in lu 1939.

"A muvra" fù publicatu a prima volta u 15 di maghju 1920 in Parigi, si dicìa esse l'erede di Santu Casanova è di A Tramuntana. "Rimpatriatu" l'annu dopu in Aiacciu, u ghjurnale sarà publicatu senza interruzzione sin'à lu 1939. I muvristi funu tanti numarosi ch'anu pulsutu fà a mità di l'anni 20, riviste culturale cume A baretta Misgia, Ghjuventù o l'Almànaccu di a muvra, senza scurdassi di a truppa di teatru manighjata da i Notini.

In giru à i fratelli Rocca, Petru è Matteu, si scontra -principalmente- Ghjacintu Yvia-Croce, Orsini d'Ampugnani, u giòvanu Marcu Angeli, è, un tempu, u pueta Maistrale. Tratava d'omi maturi, chì escenu di a burghese minore intellettuale, spessu talianufili, puliticamente cunservatori, è ancu riazziunarii è attaccati à una visione sclusivamente ètnica di a nazione. Finanzatu un tempu, di lu 1921 sin'à lu 1923, da l'industriale aiaccinu François Coty, u ghjurnale benefizieghja à poc'à pocu di u sustegnu di l'irredentisti taliani. E duttrine sviluppate dentru à "A Muvra", chì si dicianu cursiste, s'urganizavanu in giru a 4 punti principali:
- u primu tuccava l'affirmazione di l'esistenza di a nazione corsa chì divìa rinasce è ci vulìa riabilità a cultura è l'azzione di i so omi maiori; par esempiu, trà d'altre cose, a dumanda di riapartura di l'università di Corti, inaugurazione d'a Croce di u Ricordu in Ponte Novu in lu 1925, o e publicazione numarose nant'à a vita di Pasquale Paoli. Ordunque, sta nazione si truvava sottumessa da un paese incapace di guarentisce u so sviluppu; 
- da quì spunta u sicondu puntu, chì mette in accusazione a Francia, "a matrigna", à l'urigine di tutti i guai di l'isula dipoi più d'un seculu: funziunarisazione, spopulamentu à u benefiziu di e culunie, francisazione è u so curullariu, u Corsu impinzutitu, pà quale i muvristi eranu senza pietà. 
- u terzu tratta di u clanisimu, dinunciatu cum'è un veru parasitu nant'à u corpu suciale corsu mantenutu è sviluppatu cù a cumplicità di a Francia. A soluzione chì permete di rimedià à sta situazione calamitosa ùn pudìa esse cà l'autonomia;
- ultimu puntu chì u ghjurnale hà sviluppatu durante i so 20 anni d'esistenza: u prughjettu pulìticu autonomistu stava marcatu da una voglia di vultà à e "ierarchie naturale" eridiratu da u mondu primindustriale.

"A Muvra" fù finalmente interdetta à u principiu di a siconda guerra mondiale, accusata d'esse irredentista. Dopu à a guerra, i rispunsevuli  principali di u ghjurnale funu cundannati à a prighjò.

## Liami
* [L'almanaccu di A Muvra per 1929, [Club Corsica]]
* L'almanaccu di A Muvra per 1936, Corsica nostra
* L'almanaccu di A Muvra per 1938, Bloggu Tempi fà 

## Da vede dinù
* a muvra
Voceru per Matteiu

U **Voceru per Matteiu** (o Vociaru par Matteiu) hè un voceru di Corsica. Hè statu publicatu in i *Canti populari corsi* di Salvatore Viale (1855). Canta a surella dopu à a morte di Matteiu.

## U voceru
:Ch'ella struca la so razza
:È quantu li ne dipende.
:Ammazzaste u me fratellu
:Che facia le so faccende.
:Dunde voglia ella venissi
:Vo l'aviate messu e tende
:Tuttu ciò ch'hè guaitatu
:O tostu o tardi si prende.

:Eu nun parlu qual' hè statu,
:Nè quì dicu qual' ell'hè
:Lasciu ognunu in casa soia
:Lasciu ognunu in so tenè.
:O altissimu Gesù
:Lu rimettu tuttu à tè.

:Or avà vogliu vultà ne
:In versu à lu Fiuminale
:Versu duve u me culombu
:Si lasciò le piume è l'ale
:Camminandu pe' la strada
:Senz' avè mai fattu male.
:La morte, hè veru, hè cumune ;
:Ma questu hè particulare.

:Nun ne possu più discore ;
:Ch'è mi cresce troppu u dolu ;
:Perchè di cinque fratelli
:Ma ch'è dui nun mi ne trovu.
:L'avete truvatu dolce
:U sangue di Petrachjolu !

:Semu accinti di gendarmi
:Di sullati è di sergenti :
:Sgùttanu li me fratelli,
:È ci sgrignanu li denti.
:S'ella bè ne l'occasione
:Si vedrà s'è siamu cuntenti.

:Qual'hè statu ch'hà tiratu
:Oh trista ! À la me candella ? 
:Oh s'è pudessi arivà lu
:È passà lu di cultella !

:O Matteu di la surella
:Sarai trivella di senu.
:Ti l'avia ridetta tantu
:Vinti volte eranu almenu
:Ch'è' ind'u core di sti latri
:Nun ci stava ch'è velenu.

:O chì invidia maladetta !
:Una peste li divora :
:Stanu sempre à la veletta
:Nè ci lascianu esce fora
:Tempu hè da fà ne vindetta
:È mandà li à la malora.

:O Mattè, chì strappa core
:Mi punghje l'ochji la notte.
:À siccà mi ni lu me fiore
:Ci vulianu tante votte ?
:Aiutate mi, o surelle :
:Mi sentu le vene rotte.

## Referenze
* Salvatore Viale, ''Canti popolari corsi'', 1855, Fabiani: Bastia